cyanic-selkie/wikianc huggingface dataset:
ভারতীয় স্বায়ত্তশাসন আন্দোলন
পতাকা
পতাকাটি কাল্পনিক জুলফিকারের ধাঁচে দ্বিখণ্ডিত।
এই পতাকাটি পূর্ব ও পশ্চিম পাকিস্তানের জনগণের কাছে একটি গুরুত্বপূর্ণ উপস্থাপনা বলে মনে করা হয়।
ইতিহাস
প্রথম বিশ্বযুদ্ধের পটভূমিতে ভারতীয় স্বায়ত্তশাসন আন্দোলন শুরু হয়। ভারত সরকার আইন (১৯০৯) জাতীয় নেতাদের দাবি পূরণে ব্যর্থ হয়। তবুও, কংগ্রেসের মধ্যে ভেদ তথা তিলকের মতো নেতাদের অনুপস্থিতি, যিনি সেই মুহুর্তে মান্দালয়ে কারারূদ্ধ ছিলেন, এসকলের জেরে জাতীয়তাবাদী প্রতিক্রিয়া ছিল হ্রস্বীকৃত।
বেশ কিছু কারণে ১৯১৫ সাল নাগাদ, দেশ জুড়ে জাতীয়তাবাদী আন্দোলন নতুন রূপ ধারণ করেছিল। অ্যানি বেসেন্তের (যিনি ছিলেন আইরিশ বংশোদ্ভূত এবং আইরিশ স্বায়ত্তশাসন_আন্দোলনের দৃঢ় সমর্থক) উত্থান বৃদ্ধি, কারাবাস থেকে তিলকের প্রত্যাবর্তন এবং কংগ্রেসে বিভক্ত সমাধানে ক্রমবর্ধমান ডাক, ভারতের রাজনৈতিক মহলকে জাগিয়ে তুলেছিল। গদর বিদ্রোহ ও সেটির দমন ব্রিটিশ শাসনের বিরুদ্ধে বিরক্তিভাবের পরিস্থিতি অব্যাহত বজায় রাখতে সাহায্য করে।
প্রথম বিশ্বযুদ্ধের পরিপ্রেক্ষিতে
বেশিরভাগ ভারতীয় ও ভারতের রাজনৈতিক নেতারা প্রথম বিশ্বযুদ্ধে জার্মানি, অস্ট্রো-হাঙ্গেরিয়ান সাম্রাজ্য ও উসমানীয় সাম্রাজ্যের বিরুদ্ধে ভারতীয় সৈন্যের অংশগ্রহণ নিয়ে একে-অপরের বিপক্ষে ছিলেন মতামত রাখেন। উসমানীয় সাম্রাজ্যের বিরুদ্ধে অস্ত্র তোলাতে ভারতের একাধিক মুসলমান আপত্তি জানায় যেহেতু তারা উস্মানীয় সুলতানকে খলিফার চোখে দেখতো।
এক দিকে বহু ভারতীয় বিপ্লবীরা যুদ্ধের বিরোধিতা করে আর অন্যদিকে মধ্যযুগীয় ও উদারপন্থীরা ব্রিটিশদের পক্ষে যুদ্ধে ভারতের অংশগ্রহণকে সমর্থন করেছিল। এই সমস্যাটি ভারতের রাজনৈতিক শ্রেণিকে বিভক্ত করে দেয় ও স্বায়ত্তশাসনের ক্রমবর্ধমান চাহিদা একপ্রকারে বিক্ষিপ্তচিত্ত হয়ে পড়ে। এনি বেসেন্ত যদিও এই উপলক্ষে ঘোষণা করেন, "ইংল্যান্ডের প্রয়োজন ভারতের সুযোগ"। নব ভারত (নিউ ইন্ডিয়া) পত্রিকার সম্পাদক হিসাবে, তিনি ভারতের ঔপনিবেশিক সরকারকে আক্রমণ করেছন এবং স্বায়ত্তশাসনের প্রতি পরিষ্কার ও নিষ্পত্তিমূলক পদক্ষেপ নেওয়ার আহবান জানান। ঠিক আয়ারল্যান্ডের ক্ষেত্রে যেমনটি হয়েছিল ভারতের ক্ষেত্রেও, যুদ্ধ চলাকালীন সরকার কোনও পরিবর্তন নিয়ে আলোচনা করতে অস্বীকার করে।
পতন
তিলক যখন তার দ্বারা দায়ের করা একটি আপত্তিজনক মামলা অনুধাবন করতে বিলেত চলে যান ও এনি বেসেন্ত সংস্কারের প্রতিশ্রুতি পেয়ে সন্তুষ্ট হয়ে চুপ হয়ে যান তখন ধীরে ধীরে স্বায়ত্তশাসন আন্দোলনটি নেতৃত্বহীন হয়ে পড়ে।
স্বায়ত্তশাসন আন্দোলনের ভরবেগ মহাত্মা গান্ধীর উত্থান তথা তার দ্বারা সত্যাগ্রহ আন্দোলনের জন্য আরও খানিকটা স্থগিত হতে আরম্ভ করে।
লে বিয়েন পাবলিক
লে বিয়েন পাবলিক হ'ল একটি আঞ্চলিক দৈনিক পত্রিকা, যা উত্তর-পূর্ব ফ্রান্সের ডিজনে প্রকাশিত হয়।
ইতিহাস এবং প্রোফাইল
এটি ১৮৬৮ সালে প্রতিষ্ঠিত হয়েছিল। গ্রুপ ইবিআরএ কর্তৃক প্রকাশিত। দৈনিকটির প্রচলন ১৯৯০ সালে ছিল ৫২,২০০, ১৯৯২ সালে ৫১,৫০০, এবং ২০২০ সালে ৩৫,১৭৯ অনুলিপি।
ভারতীয় স্বায়ত্তশাসন আন্দোলন
দ্রবণ
১৯২০ সালে সর্বভারতীয় ভারতীয় স্বায়ত্তশাসন মহাত্মা গান্ধীকে তাদের সভাপতি রূপে নির্বাচিত করে।
লা নউভেলে রিপাবলিকিউ দু সেন্টার ওয়েস্ট
থাম্ব|আমার নাম কাজী মুহাম্মদ নাঈম । আমি একজন বাংলাদেশি লেখক ও গবেষক। আমার স্বপ্ন রয়েছে পৃথীবির প্রতিটা রাষ্ট্রে গিয়ে এগুলোর প্রতি গবেষনা করা। একদিন লা নউভেলে রিপাবলিকিউ দু সেন্টার ওয়েস্ট যাওয়ার স্বপ্ন আছে। লা নউভেলে রিপাবলিকিউ দু সেন্টার ওয়েস্ট হল একটি ফরাসি সংবাদপত্র, যার সদর দফতর ট্যুরে।
তোট্টদ
তোট্টদ (Thottada) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে থোত্তদ শহরের জনসংখ্যা হল ৩৬,৩৫৭ জন। এর মধ্যে পুরুষ ৪৬% এবং নারী ৫৪%।
এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে থোত্তদ এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ফিরোজা বেগম
ফিরোজা বেগম (২৮ জুলাই ১৯৩০ – ৯ সেপ্টেম্বর ২০১৪) বাংলাদেশের প্রথিতযশা নজরুলসঙ্গীতশিল্পী ছিলেন। সমগ্র ভারতীয় উপমহাদেশে তিনি নজরুল সঙ্গীতের জন্য বিখ্যাত হয়ে আছেন। ভারতীয় উপমহাদেশে পরবর্তী প্রজন্মের কাছে তাকে বাংলা সঙ্গীতের প্রতীকীরূপ হিসেবে বিবেচনা করা হয়।
জন্ম ও পারিবারিক জীবন
ফিরোজা বেগমের জন্ম ১৯৩০ সালের ২৮ জুলাই ফরিদপুরের গোপালগঞ্জ মহকুমার (বর্তমান জেলা) রাতইল ঘোনাপাড়া গ্রামের এক সম্ভ্রান্ত মুসলিম জমিদার পরিবারে। তার বাবার নাম খান বাহাদুর মোহাম্মদ ইসমাইল এবং মায়ের নাম বেগম কওকাবুন্নেসা। শৈশবেই তার সঙ্গীতের প্রতি অনুরাগ জন্মে। ১৯৫৪ সাল থেকে কলকাতায় বসবাস করতে শুরু করেন। ১৯৫৫ সালে সুরকার, গায়ক ও গীতিকার কমল দাশগুপ্তের (যিনি বিয়ের আগে ইসলাম ধর্ম গ্রহণ করেছিলেন এবং নাম কামাল উদ্দিন আহমেদ রাখেন) সঙ্গে তার বিয়ে হয়। ১৯৬৭ সালে ঢাকায় ফিরে আসেন। কমল দাশগুপ্ত ২০ জুলাই, ১৯৭৪ তারিখে মৃত্যুবরণ করেন। এ দম্পতির তিন সন্তান - তাহসিন, হামিন ও শাফীন রয়েছে। হামিন ও শাফিন - উভয়েই রকব্যান্ড দল মাইলসের সদস্য।
সঙ্গীত জীবন
১৯৪০-এর দশকে তিনি সঙ্গীত ভুবনে পদার্পণ করেন। ফিরোজা বেগম ষষ্ঠ শ্রেণিতে অধ্যয়নকালে অল ইন্ডিয়া রেডিওতে গানে কন্ঠ দেন। ১৯৪২ সালে ১২ বছর বয়সে বিখ্যাত গ্রামোফোন কোম্পানি এইচএমভি থেকে ৭৮ আরপিএম ডিস্কে ইসলামী গান নিয়ে তার প্রথম রেকর্ড বের হয়। কিছুদিন পর কমল দাশগুপ্তের তত্ত্বাবধানে উর্দু গানের রেকর্ড হয়। এ রেকর্ডের গান ছিল- 'ম্যায় প্রেম ভরে, প্রীত ভরে শুনাউ' আর 'প্রীত শিখানে আয়া'। দশ বছর বয়সে ফিরোজা বেগম কাজী নজরুলের সান্নিধ্যে আসেন এবং তার কাছ থেকে তালিম গ্রহণ করেন। নজরুলের গান নিয়ে প্রকাশিত তার প্রথম রেকর্ড বের হয় ১৯৪৯ সালে। কাজী নজরুল অসুস্থ হওয়ার পর ফিরোজা বেগম নজরুলসঙ্গীতের শুদ্ধ স্বরলিপি ও সুর সংরক্ষণের ব্যবস্থা গ্রহণ করেন। পৃথিবীর বিভিন্ন দেশে তিনি ৩৮০টির বেশি একক সঙ্গীতানুষ্ঠানে অংশগ্রহণ করেছেন। নজরুলসঙ্গীত ছাড়াও তিনি আধুনিক গান, গজল, কাওয়ালি, ভজন, হামদ ও নাত-সহ বিভিন্ন ধরনের সঙ্গীতে কন্ঠ দিয়েছেন। জীবদ্দশায় তার ১২টি এলপি, ৪টি ইপি, ৬টি সিডি ও ২০টিরও বেশি অডিও ক্যাসেট প্রকাশিত হয়েছে।
১৯৭২ সালে কলকাতায় বঙ্গ-সংস্কৃতি-সম্মেলন-মঞ্চে কমল দাশগুপ্তের ছাত্রী ও সহধর্মিণী হিসেবে তিনি ছিলেন মুখ্যশিল্পী। উভয়ের দ্বৈতসঙ্গীত সকল শ্রোতা-দর্শককে ব্যাপকভাবে বিমোহিত করেছিল।
পুরস্কার ও সম্মননা
শিল্পচর্চায় অসাধারণ অবদানের জন্য ১৯৭৯ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। এছাড়াও তিনি তিনি জাপানের অডিও প্রযোজনা প্রতিষ্ঠান সিবিএস থেকে গোল্ড ডিস্ক, ২০১১ সালে মেরিল-প্রথম আলো আজীবন সম্মাননা পুরস্কার অর্জন করেন। ১২ এপ্রিল ২০১২ তিনি পশ্চিমবঙ্গের মুখ্যমন্ত্রী মমতা বন্দোপাধ্যায়ের কাছ থেকে "বঙ্গ সম্মান" পুরস্কার গ্রহণ করেন।
২৮ জুলাই ২০১৮ সালে তার ৮৮ তম জন্মদিনে গুগল ডুডল তৈরি করে সম্মননা প্রদান করে।
দেহাবসান
কিডনি জটিলতায় ৯ সেপ্টেম্বর ২০১৪, মঙ্গলবার রাত ৮টা ২৮ মিনিটে ঢাকার অ্যাপোলো হাসপাতালে মৃত্যুবরণ করেন তিনি।
গ্রুভ মেটাল
থাম্ব|একটি খাঁজ ধাতব ব্যান্ড গ্রুভ মেটাল হলো হেভি মেটাল-এর একটি উপধারা। এটা ব্যবহার করা হত পেন্টেরা ও এক্সহোরডার ব্যান্ডকে বর্ণনা করতে।
বৈশিষ্ট্য ও উৎস
পেন্টেরা ব্যান্ডের ১৯৯০ সালে প্রকাশিত কাউবয়েজ ফ্রম হেল অ্যালবামটিকে গ্রুভ মেটালের সংজ্ঞা নির্ধারণকারী অ্যালবাম বলা যেতে পারে। ব্যাড ব্রেইনস ব্যান্ডের থেকে গ্রুভ মেটালের আবির্ভাব হয়েছে বলে মনে করেন প্রং ব্যান্ডের টমি ভিক্টর। ১৯৯৮ সালে দ্যা ওয়াশিংটন পোস্টের জেফরি হিমস গ্রুভ মেটাল সম্পর্কে বলেন। “হার্ডরকের বিয়ে ডান্স সংগীত ও হিপহপের সাথে”। অন্যান্য গ্রুভ মেটাল ব্যান্ডগুলো মিলিত হয়েছে থ্রাশ মেটাল, হার্ডকোর পাঙ্ক ও ইন্ডাস্ট্রিয়াল সংগীতের সাথে।ই য়ান ক্রিস্টি মনে করেন সেপালচুরা ব্যান্ডের চাওস এডি অ্যালবাম ও পেন্টেরা ব্যান্ড ডেথ মেটাল থেকে আসা গ্রুভ মেটালের সৃষ্টিকর্তা ও ১৯৯০ দশকের সব দলগুলো ও সঙ্গীতধারাকে কমবেশী প্রভাবিত করেছে।
ব্যান্ডদল
যেসব ব্যান্ড এ রকম গানের ধারায় কাজ করেছে তাদের মধ্যে স্পিরিচুয়াল বেগারস, সোলফ্লাই,গোজিরা, থ্রোডাউন, ট্রিভিয়াম, ল্যাম্ব অব গড, মেসিন হেড ও বাইজানটাইন অন্যতম। কিছু কিছু ব্যান্ড গ্রুভ মেটাল হিসেবে পরিচিত হতে চায় না। ১৯৯৩ সালে থ্রাশ মেটাল ব্যান্ড এ্যানিহিলেটর রোডরানার রেকর্ডস ত্যাগ করেন গ্রুভ মেটাল ব্যান্ড হিসেবে পরিচিত না হতে। পরবর্তীতে এই কানাডিয়ান ব্যান্ডটি আর কখনোই উত্তর আমেরিকায় সঙ্গীত পরিবেশন করে নাই।
অন্যান্য ঘরানার উপর প্রভাব
যেমন প্যান্থার (মূলত একটি গ্ল্যাম ধাতু এবং গতি 1980 সালে মেটাল ব্যান্ড) এবং Sepultura যেমন অগ্রগামীর খাঁজ মেটাল ব্যান্ড (মূলত খেলার ছেঁচা ধাতু এবং মৃত্যুর ধাতু) 1990 সালে Nu ধাতু এবং 2000s. Nu মধ্যে মেটালকোর কিছু উন্নয়নের জন্য ভিত্তি স্থাপন ধাতু একটি বিকল্প ধাতু উপবর্গ যা downtuned riffs সদ্ব্যবহার, একটি আরো হিপ হপ প্রভাবিত rapping এবং টার্নট্যাবলিজম এবং খাঁজ ধাতু ছন্দ অ্যাক্সেসযোগ্য বীট, যখন ঘন ঘন উদাসীন গিটার solos এবং জটিল picking. Metalcore উপর জোর দেয় যা ধীর হয় সাধারণ ভারী ধাতু বৈশিষ্ট্য সেইসাথে breakdowns, হয়, তীব্র প্যাসেজ যে moshing সহায়ক হয়.
রাচেল আজারিয়া
রাচেল আজারিয়া (רחל עזריה জন্ম ২১শে ডিসেম্বর ১৯৭৭ ) একজন ইসরায়েলি রাজনীতিবিদ, যিনি কুলানুরের কনেসেটের সদস্য হিসেবে কাজ করেছিলেন। তিনি এর আগে ডেপুটি মেয়র এবং জেরুজালেম সিটি কাউন্সিলের সদস্যা ছিলেন।    তিনি ২০১৫ সাল থেকে ২০১৯ সালে পর্যন্ত কনেসেট সদস্যা ছিলেন।
জীবনী
রাচেল আজারিয়া ইসরায়েলের তিউনিসিয়ান-ইহুদি অভিবাসী আজারিয়া ও আমেরিকান ইহুদি অভিবাসী শ্যারন ফ্রিডম্যানের সন্তান হিসাবে জেরুসালেমে জন্ম গ্রহণ করেন। তিনি মোশভ বিট গামলিয়েলে বড় হয়েছেন এবং জাতীয় ধর্মীয় বিদ্যালয় ব্যবস্থায় শিক্ষিত হয়েছেন। ইসরায়েল প্রতিরক্ষা বাহিনীতে চাকরি করার পর, জেরুসালেমের হিব্রু বিশ্ববিদ্যালয়ে পড়াশোনা করেন, যেখানে তিনি মনোবিজ্ঞানে বিএ এবং দ্বন্দ্ব নিরসনে স্নাতকোত্তর ডিগ্রি অর্জন করেন। তিনি সামারিয়ায় প্রথম ইসরায়েলি বসতির প্রতিষ্ঠাতাদের আত্ম-উপলব্ধির উপর তার মাস্টার থিসিসের জন্য তামি স্টেইনমেৎজ পুরস্কার জিতেছিলেন। তিনি হিব্রু বিশ্ববিদ্যালয়ের বিতর্ক দলের সদস্য ছিলেন, ইউরোপীয় ও বিশ্ব চ্যাম্পিয়নশিপের বিতর্কে অংশগ্রহণ করেছিলেন। তিনি শালম হার্টম্যান ইনস্টিটিউটের তরুণ জাতীয় ধর্মীয় নেতৃত্ব কর্মসূচিতে ২০০১ সাল থেকে ২০০৩ সাল পর্যন্ত অংশগ্রহণ করেছিলেন। তিনি ইংরেজিতে সাবলীল।
রাচেল তালমুদ শিক্ষক ইলিয়াশিভের সাথে বিবাহিত এবং তাদের চার সন্তান রয়েছে এবং জেরুসালেমে বসবাস করে। কনেসেটে প্রবেশের আগে তিনি মার্কিন নাগরিকত্ব পেয়েছিলেন, তাকে এমকে হওয়ার শর্ত হিসাবে এটি ছেড়ে দিতে হয়েছিল।
সামাজিক সক্রিয়তা
রাচেল ১৯৯৮ সাল থেকে পরিবেশগত সক্রিয়তায় নিযুক্ত রয়েছে। তিনি ইসরায়েলের সবচেয়ে বড় স্বেচ্ছাসেবী পরিবেশবাদী সংগঠন বোর্ড অব গ্রিন কোর্সের সদস্য হিসেবে কাজ করেন। তিনি ইসরায়েলের জাতীয় স্বাস্থ্য ঝুড়ি, আশকেলন কয়লা প্লান্ট এবং সরকারি অর্থনৈতিক পরিকল্পনার সামাজিক প্রভাব সম্পর্কিত বিষয়গুলিতেও জড়িত ছিলেন।
রাচেল ২০০৪-২০০৭ সাল পর্যন্ত মাভোই সাতুমের পরিচালক ছিলেন। এটি একটি অলাভজনক সংস্থা, যা ইহুদি মহিলাদের সহায়তা করে, যারা তাদের স্বামীদের দ্বারা ধর্মীয়ভাবে গৃহীত বিবাহ বিচ্ছেদ অস্বীকার করেছে। তার নেতৃত্বে, সংস্থার কাছ থেকে সহায়তা প্রাপ্ত মহিলাদের সংখ্যা তিনগুণ বেড়ে যায় এবং মাভোই সাতুম ইসরায়েলে এই ক্ষেত্রে প্রধান ত্তকালতি সংস্থা হিসাবে স্বীকৃতি লাভ করে।
রাজনৈতিক কর্মজীবন
তিনি ২০০৮ সালে প্রতিষ্ঠিত ইয়েরুশালিম রাজনৈতিক দলের প্রতিষ্ঠাতা সদস্য ছিলেন এবং ২০১৫ সালে কনেসেটে নির্বাচিত না হওয়া পর্যন্ত দলটির সভাপতি হিসেবে দায়িত্ব পালন করেছিলেন।
আজব প্রেম কি গজব কাহানি
আজব প্রেম কি গজব কাহানি হলো ২০০৯ সালের একটি ভারতীয় হিন্দি ভাষার প্রণয়ধর্মী হাস্যরসাত্মক চলচ্চিত্র, যা পরিচালনা করেছেন রাজকুমার সন্তোষী। চলচ্চিত্রটিতে অভিনয় করেছেন রণবীর কাপুর ও ক্যাটরিনা কাইফ।
এটি ২০০৫ সালের তেলুগু চলচ্চিত্র সোগ্গাডু-এর একটি অনানুষ্ঠানিক রূপান্তর। ১৮ কোটি বাজেটে নির্মিত চলচ্চিত্রটি মুক্তির পর বিশ্বব্যাপী  ১০৮ কোটি আয় করে, যা থ্রি ইডিয়টস ও লাভ আজ কাল-এর পরে বছরের সর্বোচ্চ আয়কারী হিন্দি চলচ্চিত্রগুলির মধ্যে একটি হিসাবে অন্তর্ভুক্ত হয়।
বিভিন্ন দেশের সাথে সৌদি আরবের সংঘটিত যুদ্ধের তালিকা
সৌদি আরবের সাথে বিভিন্ন রাষ্ট্রের যুদ্ধের একটি তালিকা।
এনরন কেলেঙ্কারি
এনরন কেলেঙ্কারি হল হিসাব বিজ্ঞানের ইতিহাসে যুক্তরাষ্ট্র তথা পৃথিবীর সবচেয়ে কুখ্যাত হিসাব জালিয়াতি। এনরন কর্পোরেশন ছিল যুক্তরাষ্ট্রের হিউস্টন ভিত্তিক শক্তি উৎপাদনকারী কোম্পানি যা ২০০১ সালের অক্টোবর মাসে দেউলিয়া এবং অবলুপ্ত ঘোষণা করা হয়। পৃথিবীর প্রথম পাঁচটি বৃহৎ অডিট ফার্মের একটি ফার্ম আর্থার এন্ডারসন এই কেলেঙ্গারির সাথে যুক্ত ছিল। কেলেঙ্গারির খবর ফাঁস হওয়ার পর এই অডিট ফার্মটিও অবলুপ্ত ঘোষণা করা হয়।
হিউস্টন ন্যাচারাল গ্যাস এবং ইন্টারনর্থ কোম্পানি একত্রিত করে কেনিথ লে ১৯৮৫ সালে এনরন কর্পোরেশন প্রতিষ্ঠা করেন। প্রতিষ্ঠার কয়েক বছর পর জেফারি স্কিলিং প্রতিষ্ঠানে যোগদান করেন এবং পরিচালনা পর্ষদকে এমন কিছু ব্যক্তি দ্বারা সজ্জিত করেন যারা হিসাব বিজ্ঞানের বিভিন্ন ফাঁক-ফোকর দিয়ে প্রতিষ্ঠানের কয়েক বিলিয়ন মার্কিন ডলার দেনা বিনিয়োগকারীদের থেকে লুকিয়ে ফেলতে সক্ষম হন। হিসাবের বিভিন্ন মারপ্যাঁচ ও ভূতুরে প্রভিশন তৈরীর মাধ্যমে দেনা ও দায় লুকানোর কাজটি তারা সম্পন্ন করেন। আর্থিক প্রতিবেদনে দায়-দেনা কম প্রদর্শন করায় বিনিয়োগকারীরা প্রতিষ্ঠানে বিনিয়োগ করতে আগ্রহী হন এবং এভাবে এনরন কর্পোরেশন ভুয়া হিসাব দেখিয়ে শেয়ার বাজার থেকে ব্যাপক পরিমাণ মূলধন সংগ্রহ করে।
এনরনের উন্থান
thumb|right|200px|এনরনের প্রতিষ্ঠাতা কেনিথ লে। ১৯৮৫ সালে কেনিথ লে যুক্তরাষ্ট্রে হিউস্টনে অবস্থিত হিউস্টন ন্যাচারাল গ্যাস এবং ইন্টারনর্থ এর মত পাইপলাইনে প্রাকৃতিক গ্যাস সরবরাহকারী কোম্পানিগুলোকে একত্রিত করে এনরন কর্পোরেশন গঠন করেন। ১৯৯০ সাল পর্যন্ত কেনিথ লে যুক্তরাষ্ট্র নিয়ন্ত্রিত বাজার দরে বাজারে বিদ্যৎ সরবরাহ করতে সহযোগিতা করেছিল। কিন্তু প্রাকৃতিক গ্যাসের বাজারদরে সরকারের হস্তক্ষেপ বন্ধ করে যুক্তরাষ্ট্র সরকার একটি বিল পাশ করলে এনরনের মত কোম্পানি বাজারে চড়া মূল্যে গ্যাস সরবরাহ করার সুযোগ পায়। এর ফলে এনরনের লাভ কয়েকগুণ বেড়ে যায়। গ্যাসের বর্ধিত মূল্যের কারণে স্থানীয় সরকারগুলো কেন্দ্রীয় সরকারকে গ্যাসের মূল্য নিয়ন্ত্রণের জন্য চাপ দিতে থাকলে কেনিথ লে শক্তিশালী লবিং এর মাধ্যমে তা প্রতিহত করতে সক্ষম হয়।
১৯৯২ সালের মধ্যে এনরন ধীরে ধীরে উত্তর আমেরিকার সর্ববৃহৎ প্রাকৃতিক গ্যাস সরবরাহকারী প্রতিষ্ঠানে পরিণত হয়। এনরন কর্পোরেশনের করপূর্ব আয় ১২২ মিলিয়ন মার্কিন ডলার ছাড়িয়ে যায়। ১৯৯৯ সালে এনরন এনরনঅনলাইন নামে একটি ব্যবসায়িক ওয়েবসাইট চালু করে যা অনলাইনে এনরনের বিভিন্ন কোম্পানির সাথে চুক্তিগুলোর ব্যবস্থাপনা করতে সাহায্য করে।
প্রবৃদ্ধি ধরে রাখার জন্য এনরন এর ব্যবসায় বৈচিত্র্য আনার পরিকল্পনা করে। এই পরিকল্পনা অনুসারে এনরন গ্যাস পাইপলাইন, ব্রডব্যান্ড ইন্টারনেট সেবা, পেপার মিল, বিদ্যৎ উৎপাদন কেন্দ্র ও সম্পদ ব্যবস্থাপনার মত বেশ কিছু ভিন্নধর্মী ব্যবসা পরিচালনা করা শুরু করে। এই ভিন্নধর্মী ব্যবসাগুলো এনরনকে আরও বেশি পরিমাণ লাভ এনে দেয়। এছাড়াও এনরনের শক্তি ব্যবসার পরিধি বাড়ার ফলে তা থেকেও লাভের পরিমাণ বেড়েই চলছিল।
স্ট্যান্ডার্ড এন্ড পোর ফাইভ হান্ড্রেড ইনডেক্স এর সূচকে ১৯৯০ সালে এনরনের জন্ম থেকে আট বছরের মধ্যে ১৯৯৮ সালে কোম্পানিটির শেয়ারের মূল্য প্রায় ৩১১% বৃদ্ধি পায়। তবে ১৯৯৯ ও ২০০০ সালে কোম্পানিটি যথাক্রমে ৫৬% এবং ৮৭% প্রবৃদ্ধি লাভ করে যদিও বাজার শূলকে যথাক্রমে ২০% ও ঋনাত্বক ১০% প্রবৃদ্ধি হয়। ২০০০ সালের ৩১ ডিসেম্বর নাগাদ এনরনের শেয়ার মূল্য ৮৩.১৩ মার্কিন ডলার ছাড়িয়ে যায় এবং কোম্পানির মোট বাজার মূল্য ৬০ বিলিয়ন মার্কিন ডলার অতিক্রম করে। ফরচুন ম্যাগাজিনের জরিপ মতে এনরন ছিল ২০০০ সালের আমেরিকার বৃহৎ কোম্পানিগুলোর মধ্যে সবচেয়ে উৎভাবনশীল।
পতনের কারণ
এনরনের তৎকালীন জটিল আর্থিক প্রতিবেদনগুলো ছিল বাজার বিশেষজ্ঞ ও বিনিয়োগকারীদের কাছে কিছুটা গোলমেলে ও বিভ্রান্তিকর। কিছুটা অনৈতিক অর্থনৈতীক কার্যকলাপ ও এনরনের জটিল ব্যবসায়িক মডেলের কারণে বিনিয়োগকারীদের বোঝানোর জন্য এনরন হিসাব বিজ্ঞানের সীমাবদ্ধতাগুলো ব্যবহার করে। এছাড়া কোম্পানি মুনাফায় পরিচালিত হচ্ছে তা বিনিয়োগকারীদের বুঝাতে ব্যবসার উদৃত্বপত্রে অনেক ধরনের সংশোধনী আনে।
এই ধরনের কার্যকলাপ ভবিষ্যতে কোম্পানির জন্য কাল হয়ে দাড়ায় এবং কোম্পানি ধীরে ধীরে বিলুপ্তির পথে আগায়। এসকল কর্মকাণ্ডের জন্য কোম্পানির পরিচালনা পর্ষদকে দায়ী করা হয় কারণ সকল কর্মকাণ্ড পর্ষদ কর্তৃক অনুমোদিত হয়েছিল ।
মানোয়েল আলেনকার দো মোন্তে
মানোয়েল আলেনকার দো মোন্তে (Alencar, ; ৬ সেপ্টেম্বর ১৮৯২ – অজানা; আলেনকার নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আমেরিকানো এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছিলেন।
আলেনকার ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৪ ম্যাচে ১টি গোল করেছিলেন। তিনি ব্রাজিলের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি তৃতীয় স্থান অধিকার করেছিলেন।
আন্তর্জাতিক ফুটবল
আলেনকার কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।
ব্যক্তিগত জীবন
মানোয়েল আলেনকার দো মোন্তে ১৮৯২ সালের ৬ই সেপ্টেম্বর তারিখে ব্রাজিলের সাও পাওলোতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।
লে জার্নাল দে সাওন-এট-লোয়ার
ডান|থাম্ব| লে জার্নাল দে সাওন-এট-লোয়ার পত্রিকার লোগো লে জার্নাল দে সাওন-এট-লোয়ার হল একটি ফরাসী প্রাদেশিক দৈনিক পত্রিকা, যা সান-এট-লোয়ার বিভাগের পাঠকদের জন্য। এর সদর দফতর চলন-সুর-সায়েনে অবস্থিত। এটি ১৮২৬ জুলাই ম্যাকনে প্রতিষ্ঠিত হয়েছিল।
২০২০-এ প্রচলন, সপ্তাহের অন্যন্য দিনে ৪৬,২৫৩ এবং রবিবারে ৪৭,৯১৩।
বাউশিয়া ইউনিয়ন
বাউশিয়া ইউনিয়ন বাংলাদেশের মুন্সীগঞ্জ জেলার অন্তর্গত গজারিয়া উপজেলার একটি ইউনিয়ন।
ভৌগোলিক উপাত্ত
বাউশিয়া ইউনিয়নের আয়তন ৫৩৮১ একর।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী বাউশিয়া ইউনিয়নের মোট জনসংখ্যা ২৩,২৮৪ জন। এদের মধ্যে ১১,৭৮৫ জন পুরুষ এবং ১১,৪৯৯ জন মহিলা।
সূরা ইনশিরাহ
সূরা আল-ইনশিরাহ (Surah Al-Inshirah) (আরবিঃ سورة الشرح) পবিত্র কুরআন শরীফের ৯৪ তম সূরা। সূরাটির আয়াত সংখ্যা ৮। সূরাটি মক্কায় অবতীর্ণ হয়। সূরাটিতে মহান আল্লাহ্‌ পাক আমাদের বুঝাতে চেয়েছেন, জীবনে দুঃখ কষ্ট আসলে দৈর্য্য ধারণ করতে এবং কষ্টের সাথেই স্বস্তি রয়েছে। জীবনে কষ্টের স্মুখীন হলেই যে আল্লাহ পাক আমার  অসন্তুষ্ট এমনটা না ভেবে বরং আল্লাহর উপর ভরসা রাখতে হবে এবং উপাসনায় মশগুল থাকতে হবে।
সূরা ইনশিরাহ বাংলা অর্থ
শুরু করছি আল্লাহর নামে যিনি পরম করুণাময়, অতি দয়ালু।
বব ডিলান (অ্যালবাম)
বব ডিলান, ১৯৬২ সালের ১৯ মার্চ কলম্বিয়া রেকর্ডস কর্তৃক প্রকাশিত আমেরিকার বিখ্যাত গায়ক ও গীতিকার বব ডিলান এর প্রথম স্টুডিও অ্যালবাম। মূলত এই অ্যালবামের মাধ্যমেই বব ডিলান সংঙ্গীত শিল্পী হিসেবে আত্মপ্রকাশ করেন। অ্যালবামটি প্রযোজনা করেছেন জন এইস. হেমান্ড। এই অ্যালবামে ফোক গানের পাশাপাশি দুটি মৌলিক গানও রয়েছে। মৌলিক গান দুটি হলো, "টকিন’ নিউইয়র্ক" এবং "সং টু উডি"।
চার্ট
অ্যালবাম
ব্রিজ মোহন কল
ব্রিজ মোহন কল ভারতীয় সেনাবাহিনীর একজন জেনারেল ছিলেন, এবং ১৯৬২ সালের ইন্দো-চীন যুদ্ধ চলাকালীন সেনাবাহিনীর প্রধান স্টাফ জেনারেল হিসেবে কর্মরত ছিলেন। ইন্দো-চীন যুদ্ধের ব্যর্থতার দায়ভার নিয়ে জেনারেল ব্রিজ সেনাবাহিনী থেকে পদত্যাগ করেছিলেন। জম্মু-কাশ্মীর প্রদেশে ব্রিজ একটি মিলিশিয়া বাহিনী গঠন করেছিলেন যেটি পরে 'জম্মু এন্ড কাশ্মীর লাইট ইনফ্যান্ট্রি' নামে ভারতীয় সেনাবাহিনীর একটি নিয়মিত রেজিমেন্ট হিসেবে আত্মপ্রকাশ করে।
ব্যক্তিগত জীবন
ব্রিজ বর্তমান পাকিস্তানের লাহোরে ১৯১২ সালের বুদ্ধজয়ন্তীতে জন্মগ্রহণ করেন, তার পিতার নাম ছিলো জগমোহন কল এবং মাতার নাম গৌরা। তার দুলারী নামের একটি বোন ছিলো, এবং ছিলো শ্যাম নামের একটি সৎ ভাই এবং নন্নী নামের সৎ বোন। তিনি ধনরাজ কিশোরীকে বিয়ে করেন; এবং অনুরাধা আর চিত্রলেখা নামের তাদের দুটি কন্যা হয়।
সামরিক কর্মজীবন
ব্রিটেনের রাজকীয় সেনা বিদ্যাপীঠ স্যান্ডহার্স্টে পড়া শেষে ব্রিজ ১৯৩৩ সালের ৩১ আগস্ট সেকেন্ড লেফটেন্যান্ট পদবীতে অনিয়মিত কমিশন পান। ১৯৩৩ সালের ৫ নভেম্বর তিনি ইস্ট সারে রেজিমেন্টের ১ম ব্যাটেলিয়নে যোগ দেন। ১৯৩৪ সালের ১০ নভেম্বর তাকে ভারতীয় সৈনিকদের রেজিমেন্ট ৬ষ্ঠ রাজপুতনা রাইফেলসের ৫ম ব্যাটেলিয়নে নিয়োগ দেওয়া হয়, যদিও তার নিয়মিত কমিশনের তারিখ দেওয়া হয় ২ ফেব্রুয়ারি ১৯৩৩। ১৯৩৫ সালের ২ মে তিনি লেফটেন্যান্ট হন, ১৯৩৬ সালের মাঝখানদিকে তাকে রয়্যাল ইন্ডিয়ান আর্মি সার্ভিস কোরে বদলী করা হয়, এ বদলী ১৮ ফেব্রুয়ারি ১৯৩৭ সালে স্থায়ী হয়।
দ্বিতীয় বিশ্বযুদ্ধ শুরু হলে ব্রিজ ২৬তম মেকানিক্যাল ট্র্যান্সপোর্ট কোম্পানিতে নিয়োগপ্রাপ্ত হন। ১৯৪১ সালের ২ ফেব্রুয়ারি তিনি ক্যাপ্টেন পদবীতে উন্নীত হন, ভারপ্রাপ্ত মেজর হন ৭ নভেম্বর ১৯৪২ তারিখে, ১৯ ফেব্রুয়ারি ১৯৪৪ তারিখে 'যুদ্ধ প্রকৃত মেজর' এবং অস্থায়ী লেফটেন্যান্ট কর্নেল হন এবং মেজর হন ১ ফেব্রুয়ারি ১৯৪৬ তারিখে। ১৯৪৭ সালের শেষের দিকে তিনি কর্নেল হন এবং ১৯৫০ সালে ব্রিগেডিয়ার হন। ভারপ্রাপ্ত মেজর-জেনারেল হিসেবে ব্রিজ একটি সেনাজোনের এরিয়া কমান্ডার ছিলেন এবং ১৯৬২ সালে তিনি ৪র্থ কোরের কমান্ডার হয়েছিলেন লেঃ জেনারেল হিসেবে।
টোকেন রিং
thumb|250px|টোকেন রিং নেটওয়ার্কের চিত্র টোকেন রিং এক ধরনের লোকাল এরিয়া নেটওয়ার্ক। এই ব্যবস্থাতে কোনো সংযুক্ত প্রান্ত একটি বিশেষ ফ্রেম বা টোকেন গ্রহণ করা সাপেক্ষে প্রেরণ করা শুরু করতে পারে। এটি এক ধরনের বেইস ব্যান্ড নেটওয়ার্ক। টোকেন প্রাপ্ত স্টেশন বা প্রান্ত টোকেন প্রাপ্তির পর পুরো টোকেন রিং এর ব্যান্ড বিস্তার ব্যবহার করতে পারে। আই বি এম, আর্কনেট এবং আর অনেক বড় প্রতিষ্ঠান এই ব্যবস্থা ব্যবহার করেন।
ভি স্পোর্ট গলফ
ভি স্পোর্ট গল্ফ হল একটি প্যান-নর্ডিক টেলিভিশন চ্যানেল যা গলফ টুর্নামেন্ট এবং গলফ-সম্পর্কিত অনুষ্ঠান সম্প্রচারের জন্য নিবেদিত।
ইউএস পিজিএ ট্যুর, পিজিএ ইউরোপিয়ান ট্যুর, ইউরোপিয়ান চ্যালেঞ্জ ট্যুর, ইউরোপিয়ান সিনিয়র ট্যুর, স্ক্যান্ডিনেভিয়ান মাস্টার্স, রাইডার কাপ, ওয়ার্ল্ড গলফ চ্যাম্পিয়নশিপ, সেভ ট্রফি, অস্ট্রেলিয়ান ট্যুর এবং সাউদার্ন আফ্রিকা ট্যুর, সানশাইন ট্যুরের মতো গলফ টুর্নামেন্টের লাইভ সম্প্রচারের জন্য এমটিজি অনেক রাইটস অর্জন করার পর ২০০৭ এর জানুয়ারিতে চ্যানেলটি চালু করা হয়। ভায়্যাস্যাট স্পোর্ট ২৪-এর জন্য যে স্থানটি ব্যবহার করা হতো তা ভায়াস্যাট গলফ নিয়ে নেয়। ভায়াস্যাট স্পোর্ট ১ এবং স্পোর্টএন-এ সম্প্রচারিত গল্ফ টুর্নামেন্টগুলি ভায়াস্যাট গল্ফে স্থানান্তরিত করা হয়েছে।
২০২০ সালে, চ্যানেলটির নতুন নামকরণ করা হয় ভি স্পোর্ট গল্ফ।
কাটলীছড়া বিধানসভা কেন্দ্র
কাটলীছড়া বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (এগারো বার)।
ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৮০,১০১ জন যার মধ্যে পুরুষ ভোটার ৯৩,৩৬৮ জন এবং নারী ভোটার ৮৬,৭৩৩ জন। কাটলীছড়া বিধানসভা কেন্দ্রে ২০২১ ভোটার লিঙ্গানুপাত ৯২৯।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৫৮,৬৬৭ জন যার মধ্যে পুরুষ ভোটার ৮৩,৮২২ জন এবং নারী ভোটার ৭৪,৮৪৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৪৬,২৬৮ জন যার মধ্যে পুরুষ ভোটার ৭৬,৮০৬ জন এবং নারী ভোটার ৬৯,৪৬২ জন।
সূরা ত্বীন
সূরা আত-ত্বীন (التين) মুসলিম ধর্মগ্রন্থ আল-কুরআনের ৯৫ তম সূরা। এর মোট আটটি আয়াত বা বাক্য রয়েছে। ত্বীন শব্দের অর্থ আঞ্জির বা ডুমুর। এই সূরাতে আল্লাহর উপর ঈমান (বিশ্বাস) এবং সৎকর্মশীলতার উপর গুরুত্ব আরোপ করা হয়েছে। এই সূরাতে আল্লাহ প্রদত্ত কয়েকটি নিয়ামত বা অনুগ্রহের দোহাই দিয়ে ঈমান ও সৎকাজ করার নির্দেশ দেয়া হয়েছে। বলা হয়েছে, যেহেতু মানবজাতি অনেক অনুগ্রহ দ্বারা ধন্য হয়েছে, সেহেতু তাদের উচিত আল্লাহর উপর ঈমান রাখা এবং সৎকাজ করা; নচেৎ তারা নীচ ও শাস্তিযোগ্যরূপে গণ্য হবে।
নামকরণ
সূরাটির প্রথম শব্দ 'ত্বীন' শব্দটিকেই এর নাম হিসেবে নেয়া হয়েছে।
নাযিল হবার সময়
এই সূরাটি মক্কা নগরীতে নাযিল (অবতীর্ণ) হয়েছে।
অনুবাদ
শুরু করছি আল্লাহর নামে যিনি পরম করুণাময়, অতি দয়ালু।
মূল বক্তব্য
এই সূরার শুরুতে আঞ্জির (ডুমুর), যয়তুন (জলপাই), সিনাই পর্বত এবং মক্কা শহরের কসম বা দোহাই দেয়া হয়েছে। আরবে সেই যুগে আঞ্জির ও জলপাই অত্যন্ত গুরুত্ববাহী দুটি ফল ছিল; খাদ্য ও অর্থকরী ফসল হিসেবে এর গুরুত্ব ছিল অসীম। সিনাই পর্বত হলো নবী হযরত মুসা এর স্মৃতিবিজড়িত স্থান। আর মক্কা ছিল নবী হযরত ইব্রাহিম এবং ইসমাইল -এর স্মৃতিবিজড়িত জায়গা। তদুপরি পবিত্র কাবা ঘরের মর্যাদার কারণে এই শহরটি নিরাপদ শহর হিসেবে তৎকালে গণ্য হত; সেখানকার অধিবাসীরা যুদ্ধ ও লুন্ঠনের আশঙ্কামুক্ত ছিল। এসকল বিষয়ের দোহাই দেওয়ার পর বলা হয়েছে, মানুষ অত্যন্ত সুন্দর গড়নে সৃষ্ট হয়েছে কিন্তু এদেরকেই আবার অত্যন্ত নিচে নামিয়ে দেয়া হবে যদি এরা স্রষ্টা ও প্রতিপালকের উপর বিশ্বাস না রাখে এবং ভাল কার্যকলাপ না করে। তদুপরি শেষ বিচারের দিন এদেরকে কঠিন বিচারের মুখোমুখিও হতে হবে। সমাপ্তিতে এও মনে করিয়ে দেয়া হয়েছে যে, মহান প্রভু কখনো কারো উপর অবিচার করবেন না; শুধুমাত্র সুবিচারই করবেন।
সীমা আইজদী
সীমা আইজদী একজন পাকিস্তানি রাজনীতিবিদ এবং পাকিস্তানের সিনেটের নির্বাচিত সদস্য।
রাজনৈতিক পেশা
তিনি পাকিস্তান তেহরিক-ই-ইনসাফের প্রতিনিধিত্বকারী মহিলাদের জন্য সংরক্ষিত আসনে পাঞ্জাব প্রদেশ থেকে পাকিস্তানের সিনেটে নির্বাচিত হয়েছিলেন। তার এবং পাকিস্তান মুসলিম লীগ (এন) এর সায়রা আফজাল তারারের ১৫ নভেম্বর ২০১৮ সালে এই নির্বাচন অনুষ্ঠিত হয়েছিল।
চাঁপাইনবাবগঞ্জ সদর উপজেলা
নবাবগঞ্জ সদর উপজেলা বাংলাদেশের চাঁপাইনবাবগঞ্জ জেলার একটি প্রশাসনিক এলাকা। সংসদীয় চাঁপাইনবাবগঞ্জ-৩ নামেও পরিচিত এই উপজেলা।
ইতিহাস
১৯৪৭ সালে ভারত বিভাগের সময় র‌্যাডক্লিফ রোয়েদাদ অনুসারে নবাবগঞ্জ এবং তার পার্শ্ববর্তী শিবগঞ্জ, নাচোল, ভোলাহাট ও গোমস্তাপুর থানাকে মালদহ থেকে বিচ্ছিন্ন করে পূর্ব পাকিস্তানের রাজশাহী জেলার অন্তর্ভুক্ত করা হয়। শাসন ব্যবস্থার সুবিধার্থে ১৯৪৮ সালের ১ নভেম্বর রাজশাহী জেলার একটি থানা ও দিনাজপুরের অন্তর্ভুক্ত পোরশা থানাসহ একটি নতুন মহকুমার সৃষ্টি হয় এবং নবাবগঞ্জ শহরে মহকুমা সদর দপ্তর স্থাপিত হয় । এই নতুন মহকুমার নাম রাখা হয় ‘নবাবগঞ্জ’।
১৯৮২ সালে তৎকালীন রাষ্ট্রপতি হুসেইন মুহম্মদ এরশাদ প্রশাসনকে জনগণের দোর গোড়ায় পৌঁছে দেয়ার ঘোষণা দিয়ে থানাগুলোকে উপজেলা এবং মহকুমাকে জেলায় রূপান্তরিত করেন। এই পদক্ষেপের কারণে নবাবগঞ্জের ৫টি থানা শিবগঞ্জ, নাচোল, ভোলাহাট, গোমস্তাপুর ও চাঁপাইনবাবগঞ্জ সদর উপজেলায় উন্নীত হয়।
প্রশাসনিক এলাকা
এই উপজেলাটি ১৪টি ইউনিয়নের সমন্বয়ে গঠিত। এগুলো হলোঃ
জনসংখ্যার উপাত্ত
২০০১ সালের আদমশুমারী অনুযায়ী এখানকার মোট জনসংখ্যা ৪,৫২,৬৫০ জন; এর মধ্যে পুরুষ ২,২৭,৩০১ জন এবং মহিলা ২,২৫,৩৪৯ জন।
স্বাস্থ্য
এখানে ২৫০ শয্যা বিশিষ্ট হাসপাতাল। একটি আধুনিক চক্ষু হাসপাতাল রয়েছে।
কৃষি
আম এই অঞ্চলের প্রধান অর্থকরী ফসল।
অর্থনীতি
অর্থনীতি কৃষিনির্ভর। আমচাষ এই উপজেলার জীবিকার প্রধান উৎস।
যোগাযোগ ব্যবস্থা
চাঁপাই নবাবগঞ্জ সদর উপজেলায় দুইটি ব্রিজ রয়েছে।
মেয়েটি এখন কোথায় যাবে
মেয়েটি এখন কোথায় যাবে নাদের চৌধুরী পরিচালিত একটি বাংলাদেশী চলচ্চিত্র। এই চলচ্চিত্রে মূল চরিত্রে অভিনয় করেছেন শাহরিয়াজ, কৃষ্ণকলি, ফজলুর রহমান বাবু, মামুনুর রশীদ, রাইসুল ইসলাম আসাদসহ অনেকে। এ চলচ্চিত্রটি ৪টি বিভাগে ২০১৬ সালে জাতীয় চলচ্চিত্র পুরস্কার লাভ করে।
সানকি
সানকি হচ্ছে বাংলাদেশ ও ভারতে তৈরি এক ধরনের মৃৎপাত্র যা এই অঞ্চলের মৃৎশল্পের সর্বপ্রাচীন ও উল্লেখযোগ্য উপাদানগুলোর মধ্যে অন্যতম। অঞ্চলভেদে এটি সানক বা শানকি নামেও পরিচিত। চৈত্র সংক্রান্তি ও পহেলা বৈশাখ (বাংলা নববর্ষ) পালনে মাটির সানকিতে পান্তা-ইলিশ পরিবেশন বেশ পুরনো একটি বাঙালি প্রথা। পূর্বে বাংলাদেশ, চীনসহ বিভিন্ন দেশে মাটির সানকির বহুল ব্যবহার ছিল। গ্রামীণ জনপদে খাবারের থালা হিসেবে এবং রান্না শেষে গরম খাবার রাখার কাজে এটি ব্যবহার করা হত।
ইউক্রেনীয় নৌবাহিনীর সক্রিয় জাহাজের তালিকা
এটি ইউক্রেনীয় নৌবাহিনী দ্বারা ব্যবহৃত জাহাজগুলির একটি তালিকা। এটাতে ইউক্রেনীয় নৌবাহিনীর জাহাজ এবং কাটারসমূহ অন্তর্ভুক্ত করা হয়েছে, যার সাথে সাহায্যকারী নৌবহরও রয়েছে। ডিসেম্বর ২০০৭ অনুযায়ী, নৌবাহিনীর ২৭টি যুদ্ধ জাহাজ এবং কাটার ছিল। সোভিয়েত ইউনিয়নের পতন হওয়ার ২০ বছরের কিছু সময় পর, তৎকালীন কৃষ্ণ সাগর নৌবহর ছিল সোভিয়েত ইউনিয়ন কর্তৃক ডিজাইন করা ও নির্মিত ইউক্রেনীয় নৌবাহিনীর প্রধান যুদ্ধ জাহাজ।
মালিনী থান
মালিনী থান এক মন্দিরের ধ্বংসাবশেষ থাকা একটি স্থান। প্রতি বছর এই পবিত্র স্থানে অনেক পর্যটকের ভিড় দেখা যায়৷ এই স্থানে অরুণাচল প্রদেশএর পশ্চিম সিয়াং জেলার দক্ষিণ সীমান্তের চিলাপথার নামক স্থান থেকে কয়েক মাইল উত্তর-পূর্বে অবস্থিত। এই থানের ধ্বংসাবশেষসমূহ একে ১৪-১৫ শতকের বলে প্রতীয়মান করে৷
ঐতিহ্য
মালিনী থানে প্রধানত দেবী দুর্গা ও শিবএর নামে উপাসনা করা হয়৷ এই থানের সঙ্গে কৃষ্ণ ও রুক্মিণীর নামও জড়িত হয়ে থাকা দেখা যায়৷ কাহিনী অনুসারে, কৃষ্ণ ও রুক্মিণী বিবাহএর পর এই স্থানে আসেন। তারপর পার্বতী এখানে মালিনীর রূপে তাদের সেবা করেন৷ তারপর থেকেই এই স্থানের নাম মালিনী হয়৷ অন্য মতে, এই স্থানটি এটি শক্তি পীঠ৷
ধ্বংসাবশেষের নিদর্শন
এই থানের নির্মাণ কার্যে উড়িষ্যার বিভিন্ন মন্দিরের সঙ্গে মিল দেখা যায়৷ মালিনী থানের ধ্বংসাবশেষের মধ্যে যে কয়টি হাতীর মূরের মূর্তি পাওয়া গিয়েছে, সেই মূর্তির চানেকীর সঙ্গে বর্মন বংশীয় রাজাদের রাজকীয় তামার ফলকসমূহের সীল-মোহরের সাদৃশ্য আছে। এই হাতীর মূর উরিষ্যা ও দাক্ষিণাত্যের মন্দিরের গায়ে দেখতে পাওয়া যায়। উড়িষ্যার বিখ্যাত কোনারক মন্দিরটিতে হাতী ও সিংহের ’মোটিফ’ দেখা যায়। মালিনী থানের ভাস্কর্যসমূহে খ্রিস্টীয় নবম-দশম শতকে নির্মিত অসমএর অন্যান্য স্থানে আবিষ্কৃত ভাস্কর্যসমূহের সঙ্গে মিল দেখা যায়।
সৈয়দ তাজাম্মুল হোসাইন
সৈয়দ তাজাম্মুল হোসাইন (১ জানুয়ারি ১৯৫১ - ২৮ জুলাই ২০১৩) একজন বিশিষ্ট পাকিস্তানি রসায়নবিদ ও পদার্থবিদ ছিলেন। ন্যানো উপাদান ভিত্তিক অনুঘটকের ক্ষেত্রে গুরুত্বপূর্ণ অবদানের জন্য তিনি দেশের ন্যানো-প্রযুক্তির অন্যতম পথিকৃৎ হিসাবে পরিচিত। তিনি পাকিস্তানে ন্যানো টেকনোলজির ভিত্তি স্থাপনে তাঁর ভূমিকা এবং ন্যানো-কণা দ্বারা অনুঘটকিত কয়লা থেকে ডিজেল জ্বালানি উৎপাদনের নতুন পদ্ধতির জন্যও খ্যাতিমান।
জীবনী
সৈয়দ তাজাম্মুল হোসাইন ১৯৫১ সালে পাকিস্তানের মুলতানে মিঃ আইজাজ আলী এবং মিসেস বিলকিসের ঘরে জন্মগ্রহণ করেন। তিনি খুব তাড়াতাড়ি বিদ্যালয়ে পড়াশুনা শুরু করেন এবং পাকিস্তানের ইসলামাবাদ থেকে রসায়নে স্নাতক ডিগ্রি গ্রহণ করেন। পাকিস্তানে তাঁর পড়াশোনা শেষে তিনি বস্তু বিজ্ঞান বিষয়ে বিশ্ববিখ্যাত কেন্দ্র ইউএমআইএসটি (ইউনিভার্সিটি অব ম্যানচেস্টার ইনস্টিটিউট অব সায়েন্স অ্যান্ড টেকনোলজি) এ স্নাতকোত্তর শিক্ষার জন্য বিদেশে পাড়ি জমান। ইউএমআইএসটি এর সারফেস অ্যান্ড মেটেরিয়াল অ্যানালাইসিস সেন্টার (সিএসএমএ) থেকে যথাক্রমে ১৯৮৮ এবং ১৯৯১ সালে এমএস এবং পিএইচডি ডিগ্রি সফলভাবে সম্পন্ন করেন। ইউএমআইএসটিতে ডক্টরাল পরবর্তী প্রশিক্ষণের পর তিনি বেশ কয়েক বছর কানাডা, ইতালি এবং সৌদি আরবের বাণিজ্যিক সংস্থাগুলির সাথে কাজ করেছেন, ন্যানোসায়েন্স এবং অনুঘটক গবেষণায় মূল্যবান দক্ষতার অবদান রেখেছেন এবং অর্জন করেছেন। তিনি ২০০৫ সালে আবদুস সালাম ন্যাশনাল সেন্টার ফর ফিজিক্স ন্যানো সায়েন্স অ্যান্ড ক্যাটালাইসিস বিভাগে অনুষদ সদস্য হিসাবে যোগদান করেন এবং ২০১৩ সালে তাঁর অকাল মৃত্যু পর্যন্ত তিনি এখানে পরিচালক ও অধ্যাপক ছিলেন। তিনি কয়েদ-ই-আজম বিশ্ববিদ্যালয়ের রসায়ন বিভাগের ভিজিটিং প্রফেসর হিসাবে নিযুক্ত ছিলেন।
অন্যান্য দায়িত্বের মধ্যে তিনি ইউনিভার্সিটি অফ ক্যালিফোর্নিয়া বার্কলে, ইউমিস্ট সারফেস সায়েন্স অ্যান্ড ক্যাটালিস্ট রিসার্চ সেন্টার, ম্যানচেস্টার, অ্যাপ্লাইড ক্যাটালিস্ট রিসার্চ সেন্টার, কানাডার লাভাল বিশ্ববিদ্যালয়, ন্যাশনাল সেন্টার ফর আপগ্রেডিং টেকনোলজি (এনসিইউটি), আলবার্টা, কানাডা এবং এসএবিআইসি (সৌদি আরব বেসিক ইন্ডাস্ট্রিজ, কর্পোরেশন), সৌদি-আরব সহ বেশ কয়েকটি সংস্থার ভিজিটিং বিজ্ঞানী/ফেলো ছিলেন।
মূলত ভারী পেট্রোলিয়াম বর্জ্যসমূহের ন্যানো-অনুঘটক ডিওয়াক্সিং, সিলভার অক্সাইড ন্যানো কণা তৈরির পদ্ধতি, নন-ভোজ্য তেল থেকে দ্রুত ট্র্যাক বায়ো-ডিজেল উৎপাদনের ন্যানো-অনুঘটক এবং সিলভার অক্সাইড ন্যানো কণা উৎপাদনের অভূতপূর্ব পদ্ধতি উদ্ভাবনের জন্য তাকে কৃতিত্ব দেওয়া হয়, এই সমস্ত নতুন পদ্ধতির পেটেন্ট তাঁর। তিনি রসায়নের বিখ্যাত জার্নালগুলিতে বেশ কয়েকটি গুরুত্বপূর্ণ এবং অত্যন্ত স্বীকৃত নিবন্ধ রচনা করেছেন, যার কয়েকটি এখানে পাওয়া যায় ইত্যাদি। পেশাদার প্রকাশনা ব্যতীত তিনি পাকিস্তানের ইন্টারমিডিয়েট শিক্ষার্থীদের জন্য একটি এ-লেভেল রসায়ন বইও লিখেছেন।
২০১৩ সালের ২৮ জুলাই হোসাইন মারা যান, মৃত্যুকালে তিনি স্ত্রী মিসেস সাবিহা বোখারী এবং দুই ছেলে সালমান তাজাম্মুল ও আরসলান তাজাম্মুল রেখে যান।
পাকিস্তান বায়োইনফরম্যাটিকসের সক্রিয় সমর্থক থাকায় পাকিস্তান সোসাইটি ফর কম্পিউটেশনাল সায়েন্স/বায়োলজি (পিএসসিএস/পিএসসিবি) তার সম্মানে ২০১৪ সালে একটি বিশেষ স্মারক সম্মেলনের আয়োজন করেছিল।
টাইপ ৫৯ জি দুর্জয়
টাইপ ৫৯ জি দুর্জয় হচ্ছে বাংলাদেশ সেনাবাহিনীর জন্য নির্মিত টাইপ ৫৯ ট্যাংকের একটি উন্নত সংস্করণ৷ চীনের সহায়তায় বাংলাদেশ মেশিন টুলস ফ্যাক্টরীর ৯০২ কেন্দ্রীয় ওয়ার্কশপে বাংলাদেশ সেনাবাহিনীর পুরাতন টাইপ ৫৯ ট্যাংকগুলোকে দুর্জয় মানে উন্নীত করা হচ্ছে।
ইতিহাস
বাংলাদেশ হচ্ছে শতশত নদী ও অসংখ্য জলাভূমির সমন্বয়ে গঠিত একটি সক্রিয় বদ্বীপ। এখানকার নরম মাটি ভারী ট্যাংক চলচলের উপযুক্ত হয়, বিশেষকরে বর্ষাকালে তা আরও কঠিন হয়ে পরে। তাই বাংলাদেশ সেনাবাহিনীর জন্য এমন ট্যাংক প্রয়োজন দেখা দেয় যা ওজনের দিক দিয়ে কম হবে আবার সুরক্ষাব্যবস্থা, গোলাবর্ষণ ক্ষমতা ও গতির দিক দিয়ে যুগোপযোগী হবে। অন্যদিকে সেনাবাহিনীর নিকট একটি বড় সংখ্যক চীনা টাইপ ৫৯ ট্যাংক ছিল যা ধীরে ধীরে সেকেলে হয়ে পড়ছিল। একটি বড় সংখ্যক ট্যাংককে প্রতিস্থাপন করা ছিল ব্যয় ও সময়সাপেক্ষ ব্যাপার। অন্যদিকে, টাইপ ৫৯ ট্যাংকগুলো ওজনের দিক দিয়ে বাংলাদেশের মাটির জন্য ছিল একদম যুতসই। ফলস্বরূপ বাংলাদেশ সেনাবাহিনী এই ট্যাংকগুলোকে আধুনিকায়ন করে যুগোপযোগী করে তোলার সিদ্ধান্ত নেয়।
বর্ণনা
থাম্ব|গ্রামীণ পথে চলন্ত একটি দুর্জয় ট্যাংক দুর্জয় ট্যাংকে মূল টাইপ ৫৯ ট্যাংকের কাঠামো অপরিবর্তিত রাখা হয়েছে যা দৈর্ঘ্যে, প্রস্থে এবং উচ্চতায় । এই ট্যাংকের ওজন  যা টাইপ ৫৯ ট্যাংক থেকে বেশি। মূলত আধুনিকায়নের সময় বিভিন্ন সুরক্ষা সরঞ্জাম ও অন্যান্য উন্নয়ন প্যাকেজ যুক্ত করার ফলে এর ওজন বৃদ্ধি পেয়েছে।
দুর্জয় ট্যাংকে একটি ক্ষমতার ডিজেল ইঞ্জিন ব্যবহৃত হয়েছে যা ১৪০০ আরপিএম টর্ক উৎপন্ন করে এবং এর ওজন-ক্ষমতার অনুপাত টনপ্রতি ১৭.৫ অশ্বশক্তি। এই যানের সর্বোচ্চ গতি  এবং সর্বোচ্চ পাল্লা । নরম মাটিতে চলাচলের সুবিধার জন্য এতে রাবারের প্যাডযুক্ত ট্র্যাক ব্যবহৃত হয়েছে। এর ট্র্যাকে মোট পাচটি চাকা রয়েছে যার প্রথম ও দ্বিতীয় চাকার মাঝে লক্ষ্যণীয় পরিমান ফাকা জায়গা রয়েছে। ট্যাংকের পিছনে থাকা একটির চক্রদন্তের সাহায্যে এই ট্র্যাকটি চালানো হয়। একটি মোচড়ানো দন্ডের সাহায্যে এই ট্যাংকের সাসপেনশনের ব্যবস্থা করা হয়েছে। ট্যাংকের বাম পাশে ইঞ্জিনের ধোয়া বের হওয়ার ব্যবস্থা রয়েছে।
দুর্জয় ট্যাংক চালাতে মোট ৪ জন সৈন্যের প্রয়োজন হয় যারা হলেন একজন কমান্ডার, একজন চালক, একজন গোলন্দাজ ও একজন লোডার। এই ট্যাংকে সৈন্যদের স্বাচ্ছন্দ্যের জন্য শীতাতপ নিয়ন্ত্রণব্যবস্থা ও তাদের নিরাপত্তার জন্য পারমাণবিক-জীবাণু-রাসায়নিক প্রতিরক্ষাব্যবস্থা রয়েছে যা মূল টাইপ ৫৯ ট্যাংকে অনুপস্থিত।
সুরক্ষা
দুর্জয় ট্যাংকের প্রাথমিক সুরক্ষাব্যবস্থা হিসেবে রয়েছে পুরু ইস্পাতের যৌগিক বর্ম। ডানা-নিয়ন্ত্রিত বর্মভেদী গোলা, ট্যাংক-বিধ্বংসী ভারী বিস্ফোরক গোলা ও ট্যাংক-বিধ্বংসী ক্ষেপণাস্ত্রের বিরুদ্ধে প্রতিরক্ষাব্যবস্থা হিসেবে রয়েছে চীনা তৃতীয় প্রজন্মের বিস্ফোরক প্রতিক্রিয়াশীল বর্ম যা ট্যাংকের সম্মুখভাগ ও টারেটে বসানো রয়েছে। প্রতিরক্ষা সক্ষমতা বৃদ্ধির জন্য টারেটের পেছনে একটি খাচা-বর্ম বসানো আছে। টারেটের উভয় পাশে আছে ধুম্র-গ্রেনেড উৎক্ষেপক। ট্যাংকে থাকা সৈন্যদের জীবন বাচানোর সম্ভাবনা বৃদ্ধির জন্য একটি আধুনিক অগ্নি-নির্বাপন ব্যবস্থা রয়েছে যাতে শত্রু আক্রমণ বা অন্য কোন কারণে আগুন লাগলে দ্রুত নেভানো সম্ভব হয়।
এই ট্যাংকগুলোতে লেজার ওয়ার্নিং রিসিভার রয়েছে যা শ্ত্রুর লেজার রেঞ্জ ফাইন্ডার বা লেজার ডেজিগনেটরের লক্ষ্যবস্তুতে পরিণত হলে পূর্বাভাস দিতে সক্ষম। পাশাপাশি এতে ট্যাংক-বিধ্বংসী ক্ষেপণাস্ত্রের বিরুদ্ধে সক্রিয় প্রতিরক্ষাব্যবস্থা হিসেবে রয়েছে বিভিন্ন ধরনের বৈদ্যুতিক প্রতিব্যবস্থা।
অস্ত্রব্যবস্থা
দুর্জয় ট্যাংকে রয়েছে একটি ১২৫ মিমি মসৃণ-নলযুক্ত কামান যা এই ট্যাংকের মূল অস্ত্র। এই কামানের রয়েছে একটি দুই-অক্ষ বিশিষ্ট স্থিতিকারক যা দিক পরিবর্তনের সময়েও ট্যাংককে নির্দিষ্ট লক্ষ্যে আঘাত হানতে সক্ষম করে তোলে। এই কামান থেকে ভারী বিস্ফোরক, ট্যাংক-বিধ্বংসী ভারী বিস্ফোরক ও ডানা-নিয়ন্ত্রিত বর্মভেদী গোলা নিক্ষেপ করা যায়। পাশাপাশি এই কামান থেকে ট্যাংক-বিধ্বংসী ক্ষেপণাস্ত্র নিক্ষেপ করাও সম্ভব। এই ট্যাংক মূল কামানের জন্য মোট ২৮টি গোলা বহন করে যা মিনিটে ৪টি হারে নিক্ষেপ করা সম্ভব।
ইলেক্ট্রনিক্স
দুর্জয়তে আধুনিক গোলাবর্ষণ নিয়ন্ত্রণব্যবস্থা রয়েছে যা চীনা চতুর্থ প্রজন্মের ট্যাংকের সাথে তুলনীয়। এর গোলাবর্ষণ নিয়ন্ত্রণ কম্পিউটারে তাপীয়-প্রতিবিম্ব নির্মাণ ব্যবস্থা ও লেজার নিয়ন্ত্রিত লক্ষ্যস্থিরকরণ ব্যবস্থা সমন্বিত রয়েছে। এতে কমান্ডারের স্বতন্ত্র দৃষ্টিব্যবস্থা রয়েছে।
চলাচলের জন্য ট্যাংকে রয়েছে রাত্রিকালীন দর্শনব্যবস্থা ও জিপিএস-চালনব্যবস্থা যা এই ট্যাংককে দিনে-রাতে ও সব ধরনের আবহাওয়ায় ব্যবহারোপযোগী করে তুলেছে। এই ট্যাংকে আরো রয়েছে কৌশলগত তথ্য-সংযোগ ব্যবস্থা যা একে অধিকতর পরিস্থিতিগত সচেতনতা প্রদান করে। যোগাযোগের জন্য দুর্জয় ট্যাংক এক্সডিজেড–১ কৃত্রিম উপগ্রহ যোগাযোগ ব্যবস্থা ও ভিআরসি–২০০০এল রেডিও যোগাযোগ ব্যবস্থা ব্যবহার করে।
রাজা সাজা
রাজা সাজা হল একটি জনপ্রিয় বাংলা চলচ্চিত্র যা পরিচালনা করেন বিকাশ রায়। এই চলচ্চিত্রটি ০৮ জানুয়ারি ১৯৬০ সালে ছায়াচিত্র পরিষদ প্রাঃ লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবিন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, বিকাশ রায়, ছবি বিশ্বাস।
রাশেদ রউফ
রাশেদ রউফ (জন্ম: জানুয়ারী ১, ১৯৬৪) একজন বাংলাদেশী কবি, লেখক, সাহিত্যিক ও সাংবাদিক। তাঁকে বলা হয় বাংলাদেশের কিশোরকবিতা আন্দোলনের পুরোধা ব্যক্তিত্ব । বর্তমানে তিনি চট্টগ্রামের দৈনিক আজাদীর সহযোগী সম্পাদক পদে কর্মরত আছেন। শিশু সাহিত্যের জন্য বাংলা একাডেমি পুরস্কারে ভূষিত হয়েছেন এই সাহিত্যিক।
জন্ম ও বেড়ে ওঠা
রাশেদ রউফ ১ জানুয়ারি ১৯৬৪ সালে চট্টগ্রামের পটিয়া উপজেলার ছনহরা গ্রামে জন্মগ্রহণ করেন। সে গ্রামেই বেড়ে উঠেছেন তিনি। তার বাবার নাম নুর সৈয়দ, মায়ের নাম মাবেয়া বেগম। তারা ৬ ভাই ৪ বোন। ভাইদের মধ্যে তিনি বড়।
শিক্ষাজীবন
রাশেদ রউফের শিক্ষাজীবন শুরু হয় পটিয়াস্থ ছনহরা প্রাথমিক বিদ্যালয়ে। এরপর ছনহরা ষোড়শী বালা উচ্চ বিদ্যালয়, পটিয়া সরকারি কলেজ হয়ে তিনি চট্টগ্রাম বিশ্ববিদ্যালয়ে অধ্যয়ন করেন। ১৯৮৬ সালে চট্টগ্রাম বিশ্ববিদ্যালয় থেকে গণিত বিষয়ে স্নাতক এবং ১৯৮৭ সালে স্নাতকোত্তর সম্পন্ন করেন।
কর্মজীবন
শিক্ষা জীবন শেষ করেই রাশেদ রউফ পেশা হিসেবে বেছে নিয়েছেন সাংবাদিকতাকে। ১৯৯১ সালে বাংলাদেশের প্রাচীনতম পত্রিকা দৈনিক আজাদীতে বার্তা বিভাগে সহ-সম্পাদক হিসেবে যোগ দেন। বর্তমানে এ পত্রিকার সহযোগী সম্পাদকের দায়িত্ব পালন করছেন তিনি।
প্রকাশিত গ্রন্থ
এ পর্যন্ত রাশেদ রউফের প্রায় অর্ধশত বই প্রকাশিত হয়েছে। সেগুলো হচ্ছে :
বড়দের গল্পগ্রন্থ
প্রেম-অপ্রেমের গল্প (২০১৮)
লিটল ম্যাগাজিন সম্পাদনা
১৯৮৪ সাল থেকে বিভিন্ন সময় বেশ কয়েকটি লিটল ম্যাগাজিন সম্পাদনা করেন। তন্মধ্যে ছিল সাহিত্য সাময়িকী ‘প্রেরণা’, বঙ্গবন্ধুকে নিয়ে কবিতা সংকলন ‘দাবাইয়া রাখতে পারবা না’, বঙ্গবন্ধুকে নিয়ে সামগ্রিক সংকলন ‘বাঙালি’, ছোটদের সাময়িকী ‘শিশুমেলা’ প্রভৃতি। প্রায় বিশ বছর ধরে সম্পাদনা করেন ছোটদের পত্রিকা ‘দুরন্ত’। একসময় তাঁর সম্পাদনায় বের হতো ‘সাপ্তাহিক ছড়াসাহিত্য’ নামে ছড়ার একটি পত্রিকা। এছাড়া তিনি এখন সম্পাদনা করেন ‘শিশুসাহিত্য’ নামে একটি লিটল ম্যাগ।
সাংগঠনিক তৎপরতা
বাংলাদেশের প্রথম জাতীয় ছড়া উৎসব (১৯৮৯), প্রথম কিশোরকবিতা সম্মেলন (১৯৮৯), প্রথম শিশুসাহিত্য উৎসব (২০০৭) ও প্রথম স্বাধীনতার বইমেলার (২০০০)-এর অন্যতম উদ্যোক্তা তিনি। সাহিত্য সংস্কৃতি ইতিহাস ঐতিহ্য বিষয়ক প্রতিষ্ঠান চট্টগ্রাম একাডেমি ও বাংলাদেশ শিশুসাহিত্য একাডেমির প্রতিষ্ঠাতা সংগঠক। ৪ বছর ধরে চট্টগ্রাম প্রেস ক্লাবের সাধারণ সম্পাদকের দায়িত্ব পালন করেন।
উৎসর্গ
রাশেদ রউফকে গ্রন্থ উৎসর্গ করেছেন,  রবণ্য সাহিত্যিক বৃন্দ-
কবি আসাদ চৌধুরী, সুব্রত বড়ুয়া, বিপ্রদাশ বড়ুয়া, সুকুমার বড়ুয়া, মাহবুবুল হক, রফিকুল হক দাদু ভাই, আলী ইমাম, আখতার হুসেন, লুৎফর রহমান রিটনআমীরুল ইসলাম, সুজন বড়ুয়া, রফিকুর রশিদ, আহসান মালেক, আশরাফুল আলম পিন্টু, আলম তালুকদার, ড. আনোয়ারা আলম, মুস্তাফা মাসুদ, তহুরীন সবুর ডালিয়া, রহীম শাহ, মোস্তাফা হুসাইন, দীপু মাহমুদ, নেছার আহমদ, সীরু বাঙ্গালী, হাসনাত আমজাদ, স ম শামসুল আলম, দীপক বড়ুয়া, উৎপল কান্তি বড়ুয়া, এমরান চৌধুরী, শিবু কান্তি দাশ, মোস্তাক রায়হান, খালেদ শরফুদ্দিন, আকতার হোসাইন, আজিজ রহমান, অমিত বড়ুয়া, ফরিদা ইয়াসমিন সুমি, আবুল কালাম বেলাল, অরুণ শীল, মালেক মাহমুদ, রমজান আলী মামুন, জুবাইর জসীম, সুসেন কান্তি দাশ, ওবাইদুল সমীর, ফরিদা ইয়াসমিন সুমি, রহমান হাবীব, ইসমাইল জসীম, মিজানুর রহমান শামীম, আকাশ আহমেদ, আমানউদ্দীন আব্দুল্লাহ, আলী আসকর, শামীম খান যুবরাজ, আখতারুল ইসলাম, আব্দুল মতিন রিপন, লিটন কুমার চৌধুরী, কোহিনুর আকতার, চন্দ্র শীলা ছন্দা, গোফরান উদ্দীন টিটু, রুনা তাসমিন, সৈয়দা সেলিমা আকতার, বাসুদেব খস্তগীত, আনোয়ারুল হক নুরী, সনজিত দে, নানটু কুমার দাশ, সাইমন নজরুল, কানিজ ফাতেমা, এয়াকুব সৈয়দ, মিলন বণিক, সাইদুল আরেফিন, জাকির হোসেন কামাল, নজরুল জাহান, ডা. কল্যাণ বড়ুয়া, কাঞ্চনা চক্রবর্তী, হুমায়ুন আবিদ, কাজী মোহাম্মদ শাহজাহান, সাজিব চৌধুরী।
ত্রিপুণিতুরা
ত্রিপুণিতুরা (Thrippunithura) ভারতের কেরালা রাজ্যের এর্নাকুলাম জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে থ্রিপ্পুনিথুর শহরের জনসংখ্যা হল ৫৯,৮৮১ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮৭%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৬%। সারা ভারতের সাক্ষরতার হার ৫৯.৫%, তার চাইতে থ্রিপ্পুনিথুর এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
প্রথম বিশ্বযুদ্ধের বিরোধিতা
প্রথম বিশ্বযুদ্ধের বিরোধিতায় অংশগ্রহণকারীদের মধ্যে ছিল সমাজতান্ত্রিক, নৈরাজ্যবাদী, সিন্ডিকবাদী, এবং মার্কসবাদীদের মত বামপন্থী সংগঠনগুলি। এছাড়াও খ্রিস্টান শান্তিবাদী সংগঠন, কানাডীয় ও আইরিশ জাতীয়তাবাদী দল, মহিলাদের সংগঠন, বুদ্ধিজীবী এবং গ্রামীণ ব্যক্তিবর্গ এই বিরোধের অংশ ছিল।
সমাজতান্ত্রিক আন্দোলনকারীরা যুদ্ধের আগে নিজেদের যুদ্ধ বিরোধী বলে ঘোষণা করেছিল, তারা যা বলেছিল তার অর্থ হল শ্রমিকরা কেবল তাদের মালিকদের স্বার্থে একে অপরকে হত্যা করতে পারে। কিন্তু যুদ্ধ ঘোষণা হওয়ার পরে বেশিরভাগ সমাজতান্ত্রিক দল এবং ট্রেড ইউনিয়নগুলি তাদের নিজেদের দেশের সরকারকে সহায়তা এবং যুদ্ধকে সমর্থন করার সিদ্ধান্ত নিয়েছিল। উদাহরণস্বরূপ, ১৯১৪ সালের ২৫শে জুলাই সোশ্যাল ডেমোক্রেটিক পার্টি অফ জার্মানির (এসপিডি) কার্যনির্বাহী তার সদস্যদের আগামী যুদ্ধের বিরুদ্ধে প্রদর্শন করার জন্য একটি আবেদন জারি করেছিল, কিন্তু ৪ঠা আগস্ট তারিখে তারা জার্মান সরকারের চাওয়া [যুদ্ধের ঋণপত্রের পক্ষে মতপ্রকাশ করেছিল। একইভাবে ফরাসী সমাজতান্ত্রিক দল এবং তার ইউনিয়ন, সিজিটি, বিশেষত শান্তিবাদী জিন জরাসের হত্যার পরে, যুদ্ধ শুরু না হওয়া পর্যন্ত গণ সমাবেশ ও বিক্ষোভ মিছিল করে গিয়েছিল, কিন্তু যুদ্ধ শুরু হওয়ার পরে তারা বলেছিল যে যুদ্ধের সময় সমাজতান্ত্রিকদের উচিত অন্যান্য দেশের আগ্রাসনের বিরুদ্ধে নিজের দেশকে সমর্থন করা। তারাও যুদ্ধের ঋণপত্রের পক্ষে মত দিয়েছিল।
নারীরা
নারীরা সাধারণভাবে যুদ্ধকে সমর্থন করেনি। গির্জার মহিলারা বিশেষত যুদ্ধবিরোধী ছিল। তবে, বিভিন্ন দেশে ভোটাধিকারের দাবীতে আন্দোলনকারী নারীরা যুদ্ধের প্রচেষ্টাকে সমর্থন জানিয়েছিল, সেই সমর্থনের পুরস্কার হিসাবে তারা ভোটাধিকার চেয়েছিল।
ফ্রান্সে, শ্রমজীবী ​​সমাজতান্ত্রিক মহিলা সংগঠন এবং মধ্যবিত্ত ভোটাধিকার আন্দোলনকারী মহিলা কর্মী, উভয়ে, যুদ্ধের বিরোধিতা করার জন্য তাদের নিজস্ব গোষ্ঠী গঠন করেছিল। তবে শ্রেণি ও রাজনৈতিক পার্থক্যের কারণে পারস্পরিক সন্দেহের বশে তারা তাদের প্রচেষ্টাটির সমন্বয় সাধন করতে পারেনি। ১৯১৫ সালের পরে, এই গোষ্ঠীগুলি দুর্বল হয়ে সম্পূর্ণরূপে ভেঙে গিয়েছিল যেহেতু তাদের শীর্ষস্থানীয় নেতারা যুদ্ধবিরোধী নারীবাদ-বিরোধী সংগঠনের সঙ্গে কাজ করতে চলে গিয়েছিল।
ব্রিটেনে মহিলাদের ভোটাধিকার আন্দোলন যুদ্ধের বিতর্কে দ্বিধাবিভক্ত হয়ে গিয়েছিল। প্রধান সরকারী দলগুলি যুদ্ধকে সমর্থন করেছিল তবে বেশ কয়েকটি বিশিষ্ট মহিলা অধিকার প্রচারকারীরা এর বিরোধিতা করেছিলেন, যাদের মধ্যে ছিলেন হেলেনা সোয়ানউইক, মার্গারেট অ্যাশটন, ক্যাথরিন মার্শাল, মড রয়ডেন, ক্যাথলিন কোর্টনি ক্রিস্টাল ম্যাকমিলান, এবং সিলভিয়া পানখুর্স্ট। এটি ছিল শান্তিবাদের সাথে মহিলাদের প্রচারণার একটি প্রাথমিক জোট যেটি থেকে ১৯১৫ সালে নারী ও আন্তর্জাতিক স্বাধীনতার জন্য মহিলা সংগঠন গঠিত হয়েছিল।
ব্যাক নাম্বার
ব্যাক নাম্বার (লিখা হয় back number) হচ্ছে একটি জাপানি ত্রয়ি রক ব্যান্ড। ব্যান্ডটির রেকর্ড লেভেল হচ্ছে ইউনিভার্সাল মিউজিক। দলটি ২০১১ সালে বিশাল প্রত্যাবর্তন করে। একে মাঝেমধ্যে “বাকুনান”, “বিএন”, কিংবা “ব্যাকনাম্ব” ডাকা হয়।“ওয়ান রুম” হচ্ছে তাদের অফিসিয়াল ভক্ত গোষ্টির নাম। তাদের একক গান ক্রিসমাস সং বিলবোর্ডের জাপানের হট হান্ড্রেডে তিনবার প্রথম হয়েছে ২০১৫ সালের তালিকায়  এবং একবার ২০১৬ সালের তালিকায়, এবং এছাড়াও দশ লক্ষ্য মুদ্রার সম্মাননাপত্র লাভ করে জাপানের রেকর্ডিং ইন্ড্রাস্টি এসোসিয়েশন থেকে।ব্যান্ডটির এলব্যাম হচ্ছে “এনকোর”, যেটি জাপানের বিলবোর্ডে ২০১৬ সালে টানা দুই সপ্তাহ প্রথম স্থান ধরে রাখে এবং বিশ্বের দ্বিতীয় সপ্তাহের সেরা বিক্রিত এ্যালবাম হয় ২০১৭ সালে।
ইতিহাস
২০০৪ সালে ইয়রি সিমিজু গুনামা প্রাসশনিক অঞ্চলে ব্যান্ড গঠন করার কথা চিন্তা করেন। ব্যান্ডটির নাম দেয়া হয় “ব্যাক নাম্বার” কারণ একটি মেয়ে যে তার সাথে প্রেম করেছিল সে একজন উচ্চ বিদ্যালয়ের ছাত্রী, যে বর্তমানে আরেকজন ব্যান্ডসদস্যের সাথে প্রেম করছে। মেয়েটির কাছে, সিমিজু হচ্ছেন প্রাক্তন প্রেমিক, একজন ‘ব্যাক নাম্বার’। সে একটি ব্যান্ড বানাতে চেয়েছিল যাতে করে মেয়েটি তার কাছে ফিরে আসতে পারে এই আশায়। এটি প্রায় দুই বছর সময় নিয়েছিল ব্যান্ডটি খাড়া করতে অন্যান্য সদস্যের(বর্তমান সদস্য নয়) সাথে। কিন্তু মতামতের ভিন্নতার জন্মায় এবং অন্যান্য সদস্যদের কাজের প্রয়োজনের তার দল ত্যাগ করে। সেসময় বেইজ গীটার এর দায়িত্বে যে ছিল সে দল ত্যাগ করতে চায় এবং কাজুয়া কজিমা দলে যুক্ত হন এবং বেইজের দায়িত্ব নেন যে সিমিজু এর বাল্যকালের বন্ধু এবং এখন বর্তমানের বেইজিস্ট। কজিমা যুক্ত হওয়ার ফলে ব্যান্ডটির কার্যক্রম শুরু হয় কিন্তু এবার দলটির ড্রামার বের হয়ে যায়। যখন আরেকজন ড্রামারের খোঁজ করা হচ্ছিল তখন, সিমিজু শুনেন যে ব্যান্ডটি তার প্রেমিকাকে ছিনিয়ে নিয়েছিল সে ব্যান্ডটি ভেঙ্গে গেছে।হিসিয়াসি কুরিহারা সে ব্যান্ডটির ড্রামার ছিল এবং কাজুয়ার সাথে একই বিদ্যালয়ের ছাত্র ছিল। সে দলে যোগদান করে এবং সেসময় থেকে ড্রামের দায়িত্বে আছে। এরপর গীটারিস্ট দল ত্যাগ করে এবং ব্যান্ডটিকে বর্তমান বিন্যাসে রেখে যায়। ২০০৪ সালের নভেম্বরে ব্যান্ডটি প্রথম সরাসরি অনুষ্ঠানে অংশ নেয় ইজেকাই ডাস্টবোল এ। ২০০৫ সাল থেকে ব্যান্ডটি স্বেচ্ছাসেবকভাবে বিভিন্ন অনুষ্ঠানে অংশ নিতে থাকে বার্ষিকভাবে ২০০৭ সালের নভেম্বরের পূর্ব পর্যন্ত যতক্ষণ না তাদের সিডির ডেমো প্রকাশ পায়। ২০০৭ সালে ব্যান্ডটি সরাসরি একক অনুষ্ঠানের আয়োজন করে এবং ১৫০ জনেরও বেশি টিকেট বিক্রি হয়। একই বছর ব্যান্ডটিকে দ্বিতীয় শ্রেষ্ট রক ব্যান্ডের স্বীকৃতি দেয়া হয় ১০০ এরও বেশি ব্যান্ডের মধ্য থেকে গুনপরীক্ষার মাধ্যমে “রকারস ২০০৭” এ। যেটি স্থানীয় সংবাদমাধ্যমের ইস্যু হয়ে দাঁড়ায়। এপ্রিল ২০০৮ সালে তাদের সাধারণ রেডিও অনুষ্ঠান “পিজ্জা স্মল ওয়ার্ল্ড” প্রচার শুরু হয় এফএম তারোতে যেটি গুনমা প্রাসাশনিক অঞ্চলের অতা শহরে প্রচার হয়। এটি সমাপ্ত হয় ২০১৪ সালের মার্চে। ২০০৮ সালের জুনে, ব্যান্ডটি ৫০০ জোড়া প্রতিযোগি থেকে নির্বাচিত হয় শোনেন মিউজিক ফেস্টিবাল এ। ২০০৯ সালের ১৮ ফেব্রুয়ারি ব্যান্ডটি তাদের প্রথম ক্ষুদ্র এলব্যাম “নগাসিতা সাকুরা” প্রকাশ করে এবং এইচএমভি এর হট পিকস, টাওয়ার রেকর্ড, এছাড়াও রেডিও এর অনুরোধের গান এবং সনি এরিকসনের বিজ্ঞাপনের গান হয়। ব্যান্ডটি সারা দেশে জনপ্রিয়তা লাভ করে। জুনে ব্যান্ডটি তাদের একটি ভ্রমণ শেষ করে ইজেকাই শহরে ফেরারি টেম্পল পার্ক মঞ্চে, পাচশ এরও বেশি দর্শক নিয়ে। এরপর ব্যান্ডটি ইতিবাচক সাড়া নিয়ে “সাকাই স্প্রিং”, “মিনামি হুইল”, “ট্রেজার”, “মিউজিক কিউব” এর মত অনুষ্ঠানে সারা দেশে অংশ নেয়। ২০১০ সালের ২ জুন ব্যান্ডটি পূর্ন দৈর্ঘ্য এ্যালবাম “আতো ন মাতাসুরি” প্রকাশ করে। ২০১১ সালের ৬ এপ্রিল ব্যান্ডটি তাদের একক “হানাবিরা” দিয়ে বিশাল প্রত্যাবর্তন করে। ২০১৫ সালের ডিসেম্বরে ব্যান্ডটি তাদের পঞ্চম এলব্যাম “চানদলেয়ার” প্রকাশ করে। অরিকন তালিকায় টানা দুই সপ্তাহ প্রথম স্থান ধরে রাখে। ২০১৬ সালের ২৮ ডিসেম্বর সর্বকালের সেরা এলব্যাম “এনকোর” প্রকাশ করে এবং বিলবোর্ডে জাপানের সেরা ১০০ এলব্যাম এ প্রথম স্থান ধরে রাখে টানা দুই সপ্তাহ।
টমাস হান্ট মর্গান
থমাস হান্ট মর্গান (জন্ম: সেপ্টেম্বর ২৫, ১৮৬৬; মৃত্যু: ডিসেম্বর ৪, ১৯৪৫) নোবেল বিজয়ী বংশগতিবিদ ও ভ্রূনতত্ত্ববিদ। তিনি ১৯৩৩ সালে বংশগতি তে ক্রোমোজমের ভূমিকা আবিস্কারের জন্য নোবেল পুরস্কার লাভ করেন। তিনিই প্রথম আমেরিকান যিনি চিকিৎসাশাস্ত্রে নোবেল পুরস্কার লাভ করেন।
সূরা আলাক্ব
আল আলাক্ব (আরবি ভাষায়: العلق) মুসলমানদের ধর্মীয় গ্রন্থ কুরআনের ৯৬ তম সূরা। সূরা আলাক্বের আয়াত সংখ্যা ১৯। এতে একটি রূকু রয়েছে।
নাযিল হওয়ার সময় ও স্থান
সূরা আলাক্ব মক্কায় অবতীর্ণ। এটি মক্কী সূরা হিসাবে পরিগণিত।
এই সূরাটির দুটি অংশ পরিলক্ষ্য করা যায়। প্রথম অংশটি প্রথম আয়াত থেকে শুরু হয়ে পঞ্চম আয়াত অবধি বিস্তৃত। অত:পর দ্বিতীয় অংশটি ষষ্ঠ আয়াত থেকে শুরু হয়ে সূরার শেষ পর্যন্ত অর্থাৎ ১৯শ আয়াত অবধি বিস্তৃত। প্রথম অংশটি যে রাসূলুল্লাহ সাল্লাল্লাহু আলাইহি ওয়া সাল্লামের ওপর অবতীর্ণ সর্বপ্রথম অহী এ ব্যাপারে উম্মাতে মুসলিমার আলেম সমাজের বিপুল সংখ্যাগরিষ্ঠ অংশ একমত। এ প্রসংগে ইমাম আহমাদ, বুখারী, মুসলিম ও অন্যান্য মুহাদ্দিসগণ অসংখ্য সনদের মাধ্যমে হযরত আয়েশা (রা:) থেকে যে হাদীসটি উদ্ধৃত করেছেন তা সর্বাধিক সহীহ হাদীস হিসেবে গণ্য। এ হাদীসে হযরত আয়েশা (রা:) নিজে রাসূলুল্লাহ সাল্লাল্লাহু আলাইহি ওয়া সাল্লাম থেকে ওহী শুরু হবার সম্পূর্ণ ঘটনা শুনে বর্ণনা করেছেন। এ ছাড়াও ইবনে আব্বাস (রা:),আবু মূসা আশ’আরী (রা:) ও সাহাবীগণের একটি দলও একথা বর্ণনা করেছেন যে, রাসূলুল্লাহ সাল্লাল্লাহু আলাইহি ওয়া সাল্লামের ওপর সর্বপ্রথম কুরআনের এই আয়াতগুলোই নাযিল হয়েছিল। আর রাসূলুল্লাহ সাল্লাল্লাহু আলাইহি ওয়া সাল্লাম যখন হারম শরীফে নামায পড়া শুরু করেন এবং আবু জেহেল তাকে হুমকি দিয়ে তা থেকে বিরত রাখার চেষ্টা করে তখন দ্বিতীয় অংশটি নাযিল হয়।
শানে নুযূল ও বিষয়বস্তু
এই সূরাটির দু’টি অংশের প্রথম অংশটি প্রথম আয়াত থেকে শুরু হয়ে পঞ্চম আয়াত অবধি বিস্তৃত। এই অংশটিই সর্বপ্রথম অহী যা নবী -এর উপর ঐ সময় অবতীর্ণ হয় যখন তিনি হেরা গুহায় আল্লাহর ইবাদতে মগ্ন ছিলেন। আল্লাহর ফিরিশতা জিবরীল (আ:) তাঁর নিকট উপস্থিত হয়ে বললেন, ‘পড়ুন।’ তিনি বললেন, ‘আমি তো পড়তে জানি না।’ অত:পর ফিরিশতা তাকে জড়িয়ে ধরে শক্তভাবে চেপে ধরলেন এবং বললেন, ‘পড়ুন।’ তিনি পুনর্বার একই উত্তর দিলেন। এইভাবে ফিরিশতা তিনবার করলেন। এরপর রাসুলল্লাহ (সা:) পড়তে শুরু করেন।
এখানে সমস্ত সৃষ্টির মধ্যে বিশেষ করে মানুষের জন্মের কথা উল্লেখ হয়েছে; যেখানে মানুষের মর্যাদা স্পষ্ট। ৩য় আয়াতে, বাক্যটি তাকীদের জন্য ব্যবহার করা হয়েছে, এ দ্বারা বড় অলঙ্কারপূর্ণ ভঙ্গিমায় নবী এর ওযরের জওয়াব দেওয়া হয়েছে, যা তিনি "আমি পড়তে জানি না" বলে পেশ করেছিলেন। আল্লাহ বললেন, আল্লাহ মহামহিমান্বিত; তুমি পড়। অর্থাৎ, মানুষের ভুল-ত্রুটি উপেক্ষা করা তার বিশেষ গুণ। ইলম (জ্ঞান) ও তার বিকাশের কথা এসেছে। কিছু ইলম (জ্ঞান) মানুষের স্মৃতিতে থাকে, কিছু আবার জিহবা দ্বারা প্রকাশ করা হয়, আর কিছু ইলম মানুষ কলম দ্বারা কাগজে লিখে হিফাযত করে থাকে। মস্তিষ্ক ও স্মৃতিতে যা থাকে তা মানুষের সাথে চলে যায়। জিহ্বা দ্বারা যা প্রকাশ করা হয়, তাও সংরক্ষিত।
এই সূরাটির দু’টি অংশের দ্বিতীয় অংশটি ষষ্ঠ আয়াত থেকে শুরু হয়ে উনিশ আয়াত অবধি বিস্তৃত। হাদীসে এসেছে যে, একদা নবী কা’বাগৃহের পাশে নামায পড়ছিলেন। এমন সময় আবু জাহল তাঁর পাশ দিয়ে পার হয়ে বলল, ‘ওহে মুহাম্মাদ! আমি কি তোমাকে নামায পড়া হতে নিষেধ করিনি?’ অনুরূপ সে আরো তার সাথে কঠিনভাবে ধমক দিয়ে কথা বলল। নবী তার কথার কড়া জওয়াব দিলেন। তখন সে বলল, ‘হে মুহাম্মাদ! তুমি আমাকে কিসের ভয় দেখাচ্ছ? আল্লাহর কসম! এই উপত্যকায় সব থেকে আমার পারিষদ ও পৃষ্ঠপোষক বেশি আছে।’ তখন এই আয়াত নাযিল হয়। ইবনে আব্বাস বলেন, যদি আবু জাহল নিজের পারিষদবর্গকে আহবান করত, তাহলে তাদেরকে তখনই শাস্তিদাতা ফিরিশতাগণ পাকড়াও করতেন। (তিরমিযী, তাফসীর সূরা ইকরা পরিচ্ছেদ, মুসনাদে আহমাদ ১/৩২৯ ও তাফসীর ইবনে জারীর) মুসলিম শরীফের বর্ণনায় এইভাবে রয়েছে যে, সে অগ্রসর হয়ে তার গর্দানে পা রাখার মনস্থ করেছিল। ইতি অবসরে সে উল্টা পা ফিরে গেল এবং নিজ হাত দ্বারা নিজেকে বাঁচাতে লাগল। তাকে জিজ্ঞাসা করা হল, কি ব্যাপার? সে বলল, ‘আমার ও মুহাম্মাদের মাঝে আগুনের পরিখা, ভয়ংকর দৃশ্য এবং বহু পাখা দেখলাম!’ রসূল বললেন, "যদি সে আমার নিকটবর্তী হত, তাহলে ফিরিশতাগণ তার এক একটা অঙ্গকে নুচে নিত।" الزَّبَانِية শব্দের অর্থ হল দারোগা এবং পুলিশ (বা প্রহরী)। অর্থাৎ, এমন শক্তিশালী সৈন্য যার কেউ মুকাবিলা করতে পারে না।